ועדת העבודה, הרווחה והבריאות, כנסת 18, פרוטוקול מספר 660, 2012-02-29 09:00

חיים כץ: בוקר טוב.

חיים כץ: היום יום רביעי בשבוע, ו' באדר, יום מיוחד, הוא חוזר אלינו פעם בארבע שנים, אין בכל שנה 29 בפברואר.

חיים כץ: אני מתכבד לפתוח את ישיבת ועדת העבודה והרווחה והבריאות, והנושא הוא הצעת חוק תשלום קצבאות לחיילי מילואים ולבני משפחותיהם (תיקון – תשלומים לילדו של חייל מילואים שנספה), התשע"ב-2011, של חברי הכנסת חיים כץ, משה (מוץ) מטלון ואריה אלדד.

חיים כץ: ישבנו פה לפני כחודש וחצי, כשדנו בנושא תגמול אלמנות ירוקות.

חיים כץ: אני מגדיר את זה 'ירוקות', ורצינו לתת ליתומים ולא ראינו היענות גדולה מדי ממערכת הביטחון.

חיים כץ: יתרה מזאת, הם אפילו לא כל כך רצו לדבר איתנו.

חיים כץ: אנחנו לא יודעים לשכוח את זה ואמרנו אז שנעלה את זה בהצעת חוק פרטית, וראו לפתע פתאום - כנראה.

חיים כץ: אני לא יודע אם זה יהיה בשבוע הבא, אם נספיק לעשות את זה ביום שני הבא, אבל ייקח עוד שבוע אחד וביום שני אחרי זה, הנסחית תעשה וכולם, ולא בחיפזון, ואנחנו, להערכתי, ניתן את המענק הזה גם ליתומים לשני הורים.

בשעה 09: בוקר טוב, אנחנו מחדשים את ישיבת ועדת העבודה והרווחה, הנושא לא השתנה.

בשעה 09: אני פתחתי ואמרתי איך נולד החוק.

בשעה 09: אנחנו חיכינו להצעת חוק ממשלתית, בינתיים זה מתעכב.

בשעה 09: אתמול צלצל אליי סגן שר האוצר, הוא אמר לי 'תשמע, הצעת החוק שלך היא כזאת וכזאת, אבל אנחנו נכין אותה, ניקח את המזכר של הצעת החוק הממשלתית שהייתה אמורה לעלות, רק העניין מתעכב, ונתאים את הצעת החוק למספרים שמופיעים שם'.

בשעה 09: ואכן כך עשינו.

בשעה 09: יש למישהו משהו להגיד?

רחל אדטו: אני רוצה להביא את עמדת ארגון 'יד לבנים' בנוגע לתיקון של הצעת החוק שמונח היום.

רחל אדטו: בעצם התיקון הזה שמגיע היום, שעומד כאן, הוא בא להשלים את התיקון שעשה משרד הביטחון על חוק הפיצויים ומה שהוא אומר, שבמקרה שאין אלמנה, יועברו הקצבאות לילדים, ליתומים.

חיים כץ: אלה לא קצבאות, זה מענק.

רחל אדטו: מה שארגון 'יד לבנים' מבקש זה באמת לקחת את זה עוד צעד אחד קדימה ובמקרה שאין הורים ואין אלמנה ואין יתומים, שיעבור---

חיים כץ: ומה נעשה אם פנו אליי ואמרו שיש דרישות.

חיים כץ: או ידוע בציבור---

רחל אדטו: אנחנו מסתמכים לפי המדרג שקובע חוק הירושה, סעיף 10, שבמקרה שאין, להעביר את זה לאחים.

רחל אדטו: ועוד נימוק נוסף הוא שאנחנו לא חושבים שקופת המדינה צריכה להתעשר על חשבון אותו חלל מילואים שלקח זמן גם עד שהמדינה תיקנה---

חיים כץ: איפה הייתם עד היום?

רחל אדטו: אני אומרת, לקח זמן עד שהמדינה תיקנה את האפליה גם ככה שלא---

חיים כץ: מי המדינה?

חיים כץ: עד שהגיע איזה חבר כנסת ובא ומקדם, אבל איפה אתם הייתם עד היום?

חיים כץ: גדל לכם התיאבון כשראיתם שיש אנשים ש---

רחל אדטו: בסדר, עד שמשרד הביטחון---

חיים כץ: כל דבר במידה.

רחל אדטו: יש היגיון בדברים, אנחנו מסתמכים על עקרונות חוק הירושה ו---

חיים כץ: אוקי.

חיים כץ: יש פה עוד מישהו שרוצה להגיד משהו?

נאוה שוהם: אני יושבת ראש ארגון אלמנות ויתומי צה"ל.

נאוה שוהם: רק לציין, רחל, חוק הירושה מדבר על זה שהירושה עוברת לאלמנה, אחרי האלמנה באים היתומים ואם אין יתומים באים הורים.

נאוה שוהם: זה לדקויות.

רחל אדטו: אמרתי, אחרי הורים---

חיים כץ: גברת, לא קיבלת רשות דיבור, את לא עונה ולא מנהלים פה דו שיח.

חיים כץ: מאחר שהממשלה מסכימה והממשלה מסכימה, נכון?

קריאה: כן.

חיים כץ: וכולם מסכימים, לחוק הזה אין עלות תקציבית לצורך העניין ואם הוועדה תאשר אותו הוא יעלה למליאה, אמרתי, לא בשבוע הבא, אנחנו לא נהרוג את הנסחית, אחרת תצטרכו לשלם מענקים... וייקח עוד שבוע, אבל במהלך המושב הזה שמסתיים ב-21 במרץ.

חיים כץ: החוק הזה יהיה החוק ה-100 של ועדת העבודה, הרווחה והבריאות שיעבור בשנייה ושלישית במליאת הכנסת.

חיים כץ: אני לא יודע אם יש ועדה שעשתה את זה, אם אנחנו לא מפצלים את כל החוקים בחוק ההסדרים לקטעים קטנים, שעשתה את זה בפרק זמן כזה, אז זה הזמן להודות לצוות הוועדה וליועצים המשפטיים על העבודה הברוכה שהם עושים, ביום ובלילה, להביא את הצעות החוק לבשלות.

חיים כץ: פה אנחנו באים ונוגעים בקצרה, אבל לכל חוק כזה מוקדשים הרבה שעות עריכת דין וניסוחים בשעות שהן לא בוועדה.

חיים כץ: יכול להיות שבוועדות אחרות עושים את זה בתוך הוועדה, אנחנו משתדלים לעשות את זה מחוץ לוועדה ולקדם כמה שיותר נושאים.

חיים כץ: זאת הזדמנות גם להיפרד מעמית.

חיים כץ: בירכתי אותך גם במליאה, בהצעת החוק האחרונה, על פעילותך.

חיים כץ: עמית הוא מתמחה שעבד בשנה האחרונה בוועדה, תרם ממרצו ומיכולתו ואני מקווה שלקחת איתך משהו מהצוות המשפטי של הוועדה ותוכל ליישם אותו בעתיד כשתהיה עם רישיון.

חיים כץ: נקווה שתרמנו משהו גם בצד הזה.

נאוה שוהם: אני חייבת לציין את יושב ראש הוועדה שמאז---

חיים כץ: מיותר.

נאוה שוהם: לא מיותר, בעיניי לא מיותר.

נאוה שוהם: אני רוצה שכולם ישמעו ושזה ייכנס לפרוטוקול, כי מאז היכרותנו, מאז שאני גם פעילה בארגון, הוועדה הזאת בראשותך עושה את העבודה לעילא ולעילא, ברצינות רבה, ואני ממש מרגישה שיש לנו פה בית שחושב על האלמנות והיתומים ותודה רבה על כל ההשקעה לכולכם.

חיים כץ: מאה אחוז.

חיים כץ: אי לכך, אנחנו נעבור להקראה.

שמרית שקד: (מקריאה): "הצעת חוק תשלום קצבאות לחיילי מילואים ולבני משפחותיהם (תיקון מספר 5) (תשלום מענק הוני לילדו של חייל מילואים שנספה), התשע"ב-2012.

שמרית שקד: "תיקון סעיף 15.

שמרית שקד: 1.

שמרית שקד: בחוק תשלום קצבאות לחיילי מילואים ולבני משפחותיהם, התשס"ב-2002, בסעיף 15(ב) – "(1) בפסקה (1) בהגדרה "בן משפחה", אחרי "הורה" יבוא "או ילד כמשמעותו בסעיף קטן (א)(3)"; - המשמעות היא שזה ילד לרבות ילד חורג וילד מאומץ.

שמרית שקד: "(2) בפסקה (3), במקום "מהמועד הקובע" יבוא "מיום ט' בניסן התשע"ב (1 באפריל 2012)".

שמרית שקד: –תיקון מספר 4 בעצם נתן שנתיים להגשת הבקשה, וכדי לאפשר גם לאותם יתומים להגיש בקשה במשך שנתיים אנחנו מאריכים את המועד והוא ייספר מ-1 באפריל 2012, שאז אנחנו חושבים שהליכי החקיקה בערך יסתיימו והחוק יפורסם, וזה בתיאום עם משרד הביטחון.

שמרית שקד: "(3) בפסקה (4) – "(א) בסעיף קטן (א) הסיפה החל מהמלים "לא ישולם המענק" תימחק, ובמקומה יבוא "ישולם המענק או חלקו שטרם שולם לפי העניין, לילדו של החייל"; לא הותיר אחריו החייל, במועד פטירתו, ילד או שהילד נפטר לפני המועד לתשלום המענק, כולו או חלקו – לא ישולם המענק או חלקו שטרם שולם, לפי העניין; "(ב) בסעיף קטן (ב) אחרי המלים "יותר מבן זוג אחד" יבוא "או יותר מילד אחד", ואחרי "או בני הזוג" , יבוא "או הילדים".

שמרית שקד: –המשמעות היא שאם יש יותר מילד אחד, הם חולקים ביניהם שווה בשווה את המענק.

נאוה שוהם: הבעיה שלנו אין את הרשימות של הילדים שבעצם ההורים לא קיבלו את המענק.

חיים כץ: למערכת הביטחון כנראה יש את המספרים.

חיים כץ: בדיון הקודם על האלמנות דובר פה על כ-224, אני לא יודע איך ביתומים זה 'כ', אבל בסדר, ואחר כך שמעתי את המספר 240.

חיים כץ: אני בטוח שמערכת הביטחון תעשה את העבודה, ובי"ת, כשזה יפורסם היתומים יצטרכו, אני מקווה שזה יקבל קצת תקשורת שהחוק הזה עבר והיתומים יוכלו לפנות.

חוסיין חוסייסי: כמו שעשינו בפעימה הקודמת ופנינו בצורה יזומה לכל האלמנות, גם הפעם אנחנו נפנה בצורה יזומה לכל היתומים, על פי הנתונים שיש בידינו וניידע אותם.

חיים כץ: לפי הנתונים, כמה יתומים יש בידכם?

חוסיין חוסייסי: נכון להיום אנחנו מגיעים לנתון של 240, אנחנו עדיין מטייבים את הנתונים, אנחנו מעריכים שעד שיעבור החוק יהיו לנו נתונים מדויקים ונדע גם לפנות לאנשים.

נאוה שוהם: אני הייתי רוצה לקבל את הרשימות של אותם יתומים שאמורים לקבל, שהוריהם לא קיבלו, כי לי אין אינדיקציה לבדוק את זה.

נאוה שוהם: אם אפשר.

חיים כץ: מה אומרת מערכת הביטחון?

חיים כץ: שהיא תמסור את זה, אין לה בעיה עם זה, נכון?

חוסיין חוסייסי: אנחנו צריכים לבחון את הנושא שאין איזה שהיא בעיה של צנעת הפרט או משהו כזה.

נאוה שוהם: אנחנו ארגון יציג.

חוסיין חוסייסי: אם יש אפשרות, אנחנו נעביר.

חיים כץ: יש לך רישיון למאגר נתונים?

נאוה שוהם: יש לי מאגר נתונים, יש לי את המאגר של כל יתומי צה"ל ואנחנו ארגון יציג, קיבלנו אישור על כך משר הביטחון.

חיים כץ: על זה שאת ארגון יציג אני לא מתווכח.

חיים כץ: למרות שאת ארגון יציג, את צריכה לבקש רישיון למאגר מידע.

נאוה שוהם: משרד הביטחון מעביר לנו כל אלמנה ויתום שמצטרפים למערכת כל חודש---

חיים כץ: אני מקווה שלא יעבירו לכם יותר.

נאוה שוהם: אבל מה שאני מבקשת זה לקבל את הרשימה של אותם יתומים זכאים כדי שנוכל גם להודיע להם ולעדכן אותם.

חיים כץ: אני בטוח שמשרד הביטחון יעשה את זה, אין פה סוד ואין פה בושה גם.

חיים כץ: צר לנו שזה כך, שהם יתומים, אבל.

חיים כץ: .. אנחנו נצביע על החוק, מי בעד אישור הצעת החוק?

חיים כץ: ירים את ידו.

חיים כץ: הצבעה הצעת חוק - רוב אושר פה אחד כל חברי הכנסת שנמצאים פה, הצביעו על הצעת החוק כהכנה לקריאה ראשונה.

חיים כץ: בשבוע הבא אני רוצה את זה במליאה.

חיים כץ: והוועדה מאשרת את זה כהכנה לקריאה ראשונה ובלי נדר אנחנו נעביר את זה בשבוע הבא ראשונה ועד סוף המושב זה יעבור שנייה ושלישית.

חיים כץ: תודה רבה, הישיבה נעולה.